Conținutul, modul de întocmire, evidenţă şi publicare a Listei de interdicţie a operatorilor economici este stabilit de Regulamentul cu privire la modul de întocmire a Listei de interdicţie a operatorilor economici aprobat prin **Hotărârea Guvernului nr. 1418 din 28.12.2016**.

Conținutul, modul de întocmire, evidenţă şi publicare a Listei de interdicţie a operatorilor economici este stabilit de Regulamentul cu privire la modul de întocmire a Listei de interdicţie a operatorilor economici aprobat prin **Hotărârea Guvernului nr. 1418 din 28.12.2016**.

**SOLICITANTUL (CINE?)**

1. **Autoritatea contractantă**;

**(**este **obligată** să solicite înscrierea operatorului economic în Listă, dacă se constată temei)

**\*** Organele de control (dacă constată temei de înscriere vor înainta o prescripţie A.C.)

**2. Agenția Achiziții Publice** (autosesizare);

**3. Agenția Națională pentru Soluționarea Contestațiilor**.

**TEMEIURILE DE ÎNSCRIERE (PENTRU CE?)**

1. Există o **hotărîre definitivă a instanţei de judecată** prin care a fost **reziliat contractul de achiziţii** ca rezultat al **neîndeplinirii** sau **îndeplinirii necorespunzătoare** de către O.E. a clauzelor contractuale;
2. O.E. **nu îşi îndeplineşte obligaţiile contractuale** (livrează bunuri, prestează servicii sau execută lucrări din proprie iniţiativă, altele decît cele prevăzute în contract, ori calitatea bunurilor, serviciilor şi lucrărilor este mai joasă decît cea stipulată în contract şi în documentele privind desfăşurarea procedurii de achiziţie);
3. **Prezentarea documentelor false** în cadrul procedurilor de achiziţie publică (pentru aplicarea prezentului punct, survenirea prejudiciului sau afectării activităţii nu reprezintă o condiţie obligatorie);
4. Există dovezi prezentate de A.C. sau de organul de control care demonstrează faptul că O.E. au participat la procedura de achiziţie cu **oferte trucate**, au participat ca **membri ai grupului de întreprinderi dependente** la aceeaşi procedură de achiziţie publică cu mai multe oferte sau au creat o **concurenţă neloială** între participanţi.

**TERMENUL DE ÎNAINTARE A SOLICITĂRII (ÎN CÂT TIMP?)**

* **60 de zile** din momentul apariţiei **temeiurilor**;
* În cazurile în care organele de control înaintează o prescripţie A.C., termenul de **60 de zile** curge din **data înaintării prescripţiei**.

**ACTELE NECESARE CE URMEAZĂ A FI PREZENTATE (CE URMEAZĂ A FI PREZENTAT?)**

* **Solicitarea;**
* **Hotărârea grupului de lucru** (din cadrul A.C.);
* Toate documentele confirmative (prevăzute la pct. 12 al H.G. nr. 1418/28.12.2016);
* **Obligatoriu descrierea prejudiciului sau a activităţii afectate,** cauzate de către O.E. prin neîndeplinirea sau îndeplinirea necorespunzătoare a clauzelor contractuale, precum şi descrierea consecinţelor acestora.

**TERMENUL DE EXAMINARE A SOLICITĂRII (ÎN CÂT TIMP SE EXAMINEAZĂ?)**

* A.A.P. verifică temeinicia solicitării în **15 zile**;
* În cazul în care se constată lipsa unor documente, A.A.P. solicită informaţia/documentele lipsă sau suplimentare de la A.C. şi, după caz, informaţiile de clarificare de la O.E. şi, în termen de **15 zile de la prezentarea informaţiei/documentelor respective**, adoptă decizia;
* A.C., în cel mult **10 zile** de la data recepţionării solicitării**, va prezenta informaţiile** solicitate.

**REZULTATELE EXAMINĂRII**

* Decizia de **neînscriere;**
* Decizia de **înscriere –** pentru o perioadă de **3 ani**.

\*O.E. care are cel puţin un **fondator** care este sau a fost fondator al unui O.E. înscris în Listă **nu are dreptul să participe** la procedurile de achiziţii publice;

\*Decizia de înscriere în Listă se remite O.E. în decurs de **5 zile** de la data adoptării.

**Notă!** Orice operator economic care consideră că a fost înscris neîntemeiat în Listă este în drept să conteste actul administrativ de înscriere în instanţa judecătorească competentă.